CELEX: 32017D2409
Language: lv
Date: 2017-12-18 00:00:00
Title: Padomes Īstenošanas lēmums (ES) 2017/2409 (2017. gada 18. decembris), ar kuru Zviedrijai atļauj piemērot samazinātu akcīzes nodokļa likmi elektroenerģijai, ko patērē mājsaimniecības un pakalpojumu nozares uzņēmumi konkrētos Zviedrijas ziemeļu apgabalos, saskaņā ar Direktīvas 2003/96/EK 19. pantu

21.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 342/10
            
         PADOMES ĪSTENOŠANAS LĒMUMS (ES) 2017/2409
   (2017. gada 18. decembris),
   ar kuru Zviedrijai atļauj piemērot samazinātu akcīzes nodokļa likmi elektroenerģijai, ko patērē mājsaimniecības un pakalpojumu nozares uzņēmumi konkrētos Zviedrijas ziemeļu apgabalos, saskaņā ar Direktīvas 2003/96/EK 19. pantu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2003/96/EK (2003. gada 27. oktobris), kas pārkārto Kopienas noteikumus par nodokļu uzlikšanu energoproduktiem un elektroenerģijai (1), un jo īpaši tās 19. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Padomes Īstenošanas lēmumu 2012/47/ES (2) Zviedrijai līdz 2017. gada 31. decembrim ir atļauts saskaņā ar Direktīvas 2003/96/EK 19. pantu piemērot samazinātu akcīzes nodokļa likmi elektroenerģijai, ko patērē mājsaimniecības un pakalpojumu nozares uzņēmumi dažos Zviedrijas ziemeļu apgabalos (“saņēmēji”).
            
         
               (2)
            
            
               Zviedrija 2017. gada 10. maija vēstulē lūdza atļauju vēl turpmākos sešus gadus, līdz 2023. gada 31. decembrim, piemērot samazinātu akcīzes nodokļa likmi elektroenerģijai, ko patērē saņēmēji. Jānosaka, ka samazinājums nepārsniedz SEK 96 par MWh. Zviedrija 2017. gada 1. septembra vēstulē nosūtīja papildu informāciju un precizējumus.
            
         
               (3)
            
            
               Minētajos ģeogrāfiskajos apgabalos apkures izmaksas ir vidēji par 30 % augstākas nekā citur valstī, jo apkures periods tajos ir ilgāks. Samazinot saņēmēju izdevumus par patērēto elektroenerģiju Zviedrijas ziemeļu apgabalos, tiks mazinātas patērētāju kopējo apkures izmaksu atšķirības starp šiem un pārējiem valsts reģioniem. Tādējādi pasākums veicinās reģionālās un kohēzijas politikas mērķu sasniegšanu. Nodokļa samazinājumam nebūtu jāpārsniedz summa, kas paredzēta, lai kompensētu papildu izmaksas par apkuri par vienību, kādas ir patērētajiem konkrētajos ģeogrāfiskajos apagabalos.
            
         
               (4)
            
            
               Samazinātajām akcīzes nodokļa likmēm vajadzētu būt lielākām par minimālajām likmēm, kas noteiktas Direktīvas 2003/96/EK 10. pantā.
            
         
               (5)
            
            
               Nav sagaidāms, ka minētais pasākums varētu radīt būtiskus konkurences izkropļojumus vai izmaiņas dalībvalstu tirdzniecības modeļos, nemot vērā, ka: nodokļu samazinājums attiecas uz attāliem apgabaliem; šādam samazinājumam nebūtu jāpārsniedz papildu izmaksas par apkuri Zviedrijas ziemeļu apgabalos; un tas attiecas vienīgi uz mājsaimniecībām un pakalpojumu nozares uzņēmumiem.
            
         
               (6)
            
            
               Tādējādi pasākums ir pieņemams, ievērojot iekšējā tirgus pareizas funkcionēšanas principu un nepieciešamību nodrošināt godīgu konkurenci. Tas arī ir saderīgs ar Savienības veselības, vides, enerģētikas un transporta politiku.
            
         
               (7)
            
            
               Atbilstīgi Direktīvas 2003/96/EK 19. panta 2. punktam katrai saskaņā ar minēto pantu piešķirtajai atļaujai ir jābūt stingri ierobežotai laikā. Lai nodrošinātu pietiekamu noteiktību attiecīgajiem saņēmējiem, atļauja būtu jāpiešķir uz sešu gadu laikposmu. Šis lēmums neskar Savienības noteikumu par valsts atbalsta piemērošanu.
            
         
               (8)
            
            
               Joprojām būtu jāpiemēro atļaujas, kas piešķirtas saskaņā ar Lēmumu 2012/47/ES, lai neradītu pārtraukumu starp minētā lēmuma piemērošanas beigu datumu un šā lēmuma spēkā stāšanās datumu,
            
         IR PIEŅĒMUSI ŠO LĒMUMU.
   1. pants
   1.   Ar šo Zviedrijai ir atļauts piemērot samazinātu akcīzes nodokļa likmi elektroenerģijai, ko patērē mājsaimniecības un pakalpojumu nozares uzņēmumi, kas atrodas pielikumā uzskaitītajās pašvaldībās.
   Šāds samazinājums no standarta valsts akcīzes nodokļa likmes elektroenerģijai nepārsniedz to, kas ir vajadzīgs, lai kompensētu papildu izmaksas par apkuri ziemeļos, salīdzinot ar pārējiem Zviedrijas apgabaliem, un tas nepārsniedz SEK 96 par MWh.
   2.   Attiecībā uz samazinātajām likmēm tiek ievērotas Direktīvas 2003/96/EK prasības un jo īpaši tās 10. pantā noteiktās minimālās likmes.
   2. pants
   Šis lēmums stājas spēkā tā paziņošanas dienā.
   To piemēro no 2018. gada 1. janvāra līdz 2023. gada 31. decembrim.
   3. pants
   Šis lēmums ir adresēts Zviedrijas Karalistei.
   
      Briselē, 2017. gada 18. decembrī
      
         
            Padomes vārdā –
         
         
            priekšsēdētāja
         
         K. SIMSON
      
   
   
      (1)  OV L 283, 31.10.2003., 51. lpp.
   
   
      (2)  Padomes Īstenošanas lēmums 2012/47/ES (2012. gada 24. janvāris), ar kuru Zviedrijai atļauj saskaņā ar Direktīvas 2003/96/EK 19. pantu piemērot samazinātu nodokļa likmi attiecībā uz elektroenerģiju, ko patērē mājsaimniecības un pakalpojumu nozares uzņēmumi dažos Zviedrijas ziemeļu apgabalos (OV L 26, 28.1.2012., 33. lpp.).
   
      PIELIKUMS
      
                  Apgabali
               
               
                  Pašvaldības
               
            
                  Norbotenas lēne
               
               
                  Visas pašvaldības
               
            
                  Vesterbotenas lēne
               
               
                  Visas pašvaldības
               
            
                  Jemtlandes lēne
               
               
                  Visas pašvaldības
               
            
                  Vesternorlandes lēne
               
               
                  Sollefteo, Onge, Ērnšeldsvīka
               
            
                  Jēvleborjas lēne
               
               
                  Jūsdāle
               
            
                  Dālarnas lēne
               
               
                  Mālunga un Sēlena, Mūra, Uša, Elvdālena
               
            
                  Vermlandes lēne
               
               
                  Tūšbi